У суботу 10. априла 2010. Тупољев Ту-154М 36. "Специјалне пуковније Пољске" срушио се у прилазу на писту војне базе у Смоленску (Русија) при чему је погинуло свих 96 путника и чланова посаде укључујући пољског председника Леха Качињског. Пољска делегација била је на путу на обележавање 70. годишњице масакра у Катињској шуми. Авион се срушио приликом четвртог покушаја слетања због удара у дрвеће при густој магли. Иако је контрола лета покушала да лет преусмери на други аеродром пилоти су то одбили.